ai4bharat/Pralekha huggingface dataset:
আদিবাসীবিষয়কমন্ত্রক
আদিবাসী ভাষাগুলির সংরক্ষণে দ্বিভাষিক পুস্তক প্রণয়নে রাজ্য সরকার/কেন্দ্রশাসিত অঞ্চলগুলিকে সহায়তা দিচ্ছে আদিবাসী বিষয়ক মন্ত্রক
নয়াদিল্লি, ১৯ সেপ্টেম্বর, ২০২০
আদিবাসী বিষয়ক মন্ত্রক এক সমীক্ষার ফলাফল অনুযায়ী জানতে পেরেছে যে, ভারতে কথ্য ভাষার সংখ্যা ৭৮০। এর মধ্যে ৪৪৩টি ভাষায় আদিবাদী সম্প্রদায়ের মানুষ কথা বলেন। গুজরাটের ভাষা গবেষণা ও প্রকাশনা কেন্দ্র এই সমীক্ষা চালায়। আদিবাসী বিষয়ক মন্ত্রকের স্বীকৃত এই কেন্দ্রটি আদিবাসী ভাষার গবেষণার ক্ষেত্রে উৎকর্ষ প্রতিষ্ঠান হিসাবে কাজ করে।
আদিবাসী ভাষাগুলির সংরক্ষণের জন্য দ্বিভাষিক পাঠ্য-পুস্তক প্রকাশে মন্ত্রকে রাজ্য সরকার/কেন্দ্রশাসিত প্রশাসনগুলিকে সাহায্য করে থাকে, যাতে আদিবাসী ছাত্রছাত্রীদের মধ্যে শিক্ষণ ক্ষেত্রে ধার্য লক্ষ্য পূরণ করা সম্ভব হয়। এখনও পর্যন্ত বিভিন্ন রাজ্য সরকার ৮২টি ভাষায় এ ধরনের পুস্তক প্রকাশ করেছে। রাজ্যগুলির পক্ষ থেকে এ ধরনের পাঠ্য-পুস্তক প্রকাশ একটি ধারাবাহিক প্রক্রিয়া।
আদিবাসী বিষয়ক মন্ত্রক দ্বিভাষিক পাঠ্য-পুস্তক প্রকাশের জন্য রাজ্য/কেন্দ্রশাসিত অঞ্চলগুলিকে তহবিল প্রদানের পাশাপাশি, গুজরাটের ভাষা গবেষণা ও প্রকাশনা কেন্দ্রকে গবেষণামূলক কাজকর্ম ও গণজ্ঞাপনের জন্য তহবিল সংস্থান করে থাকে। ২০১৯-২০-তে এই খাতে মন্ত্রক ১ কোটি ৫৫ লক্ষ ৩৮ হাজার টাকা তহবিল সংস্থান করেছে। লোকসভায় আজ এক লিখিত জবাবে এই তথ্য দেন আদিবাসী বিষয়ক মন্ত্রী শ্রী অর্জুন মুন্ডা।
(CG/BD/SB
প্রধানমন্ত্রীরদপ্তর
ভূমিকম্প পরবর্তী কচ্ছ-র উন্নয়নের একটি ভিডিও ভাগ করে নিয়েছেন প্রধানমন্ত্রী
নয়াদিল্লি, ২৮ আগস্ট, ২০২২
প্রধানমন্ত্রী শ্রী নরেন্দ্র মোদী ভূমিকম্প পরবর্তী গুজরাটের কচ্ছ-এর উন্নয়নের একটি ভিডিও ভাগ করে নিয়েছেন। এই এলাকাটি এখন শিল্প, কৃষি, পর্যটন সহ বহু ক্ষেত্রেই উন্নয়নের হাব হয়ে উঠেছে। এই ভিডিওটি মোদী স্টোরি ট্যুইটার হ্যান্ডেলে ট্যুইট করা হয়েছে। এতে বহু মানুষ গুজরাটের তৎকালীন মুখ্যমন্ত্রী শ্রী নরেন্দ্র মোদীর উল্লেখযোগ্য কাজের বিষয়ে আলোচনা করেছেন। জনগণ ভূমিকম্পের পর কচ্ছ-এর পুনর্নিমাণে গুটরাটের তৎকালীন মুখ্যমন্ত্রী যেভাবে নেতৃত্ব দিয়েছেন তার প্রশংসা করেন।
প্রধানমন্ত্রী ট্যুইট বার্তায় বলেন :
“২০০১ সালে ভূমিকম্পের পর কিছু মানুষ ভেবেছিলেন কচ্ছ ধ্বংস হয়ে গেছে। তারা মনে করেছিলেন কচ্ছ আর কখনই ঘুরে দাঁড়াতে পারবে না। কিন্তু তারা কচ্ছবাসীর উদ্যমকে সঠিকভাবে বুঝতে পারেননি।
অল্প কয়েক দিনের মধ্যেই কচ্ছ ফের ঘুরে দাঁড়ায় এবং দ্রুত উন্নয়শীল জেলাগুলির অন্যতম হয়ে ওঠে ।”
PG/PM/NS
(
কর্মী, জন-অভিযোগএবংপেনশনমন্ত্রক
সরকারি আধিকারিকদের অবসরের বয়স
নয়াদিল্লি, ৫ ডিসেম্বর, ২০১৯
অবসরের বয়স হলে অবসরের সময় নির্দিষ্ট অবসর ভাতার ওপর সরকারি কর্মীর পুনর্নিয়োগে কোন প্রভাব পড়বে না।
রাজ্যসভায় আজ এক প্রশ্নের লিখিত জবাবে জানিয়েছেন উত্তর-পূর্বাঞ্চল উন্নয়ন মন্ত্রক , প্রধানমন্ত্রীর দপ্তর, কর্মীবর্গ, জন-অভিযোগ ও পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং।
CG/AP/DM
(Visitor Counter : 40
বিদ্যুৎমন্ত্রক
তাপবিদ্যুৎ কেন্দ্রগুলির বিষয়ে পর্যালোচনা করেছেন শ্রী আর কে সিং
নয়াদিল্লী, ৪ সেপ্টেম্বর, ২০২১
কেন্দ্রীয় বিদ্যুৎ ও নতুন এবং পুনর্নবীকরণ শক্তিমন্ত্রী শ্রী আর কে সিং শুক্রবার সন্ধ্যায় কয়লা মন্ত্রক, বিদ্যুৎ মন্ত্রক, কেন্দ্রীয় বিদ্যুৎ কর্তৃপক্ষ, রেল এবং বিদ্যুৎ ক্ষেত্রে যুক্ত রাষ্ট্রায়ত্ত্ব সংস্থাগুলির প্রতিনিধিদের সঙ্গে একটি বিস্তৃত পর্যালোচনা বৈঠক করেছেন। পাশাপাশি তিনি তাপবিদ্যুৎ কেন্দ্রগুলিতে কয়লার মজুতের অবস্থান সম্পর্কে বিস্তারিত আলোচনা করেন। বর্ধিত বিদ্যুৎ ক্ষেত্রে চাহিদা পূরণে কয়লার মজুত ও সরবরাহ সঠিকভাবে বজায় রাখার জন্য সংশ্লিষ্ট আধিকারিকদের মধ্যে সমন্বয় সাধনের ওপর জোর দেন তিনি। শ্রী সিং দৈনিক বিদ্যুতের প্রয়োজনীয়তা ও রাজ্য ভিত্তিক গ্রীডগুলি থেকে বিদ্যুতের চাহিদা বিষয়েও পর্যালোচনা করেন। এমনকি তিনি জলবিদ্যুৎ উৎপাদনের বিষয় নিয়েও পর্যালোচনা করেন। শ্রী আর কে সিং বিদুৎ উৎপাদনের ঘাটতির কারণ সম্পর্কেও জানতে চান। তাপবিদ্যুৎ কেন্দ্রগুলিতে কয়লার আগাম মজুতের সময়সীমার মাপকাঠি ১৪ দিন থেকে কমিয়ে ১০ দিনে নামিয়ে নিয়ে আসার সম্ভাবনার ওপরও জোর দিতে বলেন আধিকারিকদের। তিনি বলেন এতে তাপবিদ্যুৎ কেন্দ্রগুলিতে কয়লার মজুত সুনিশ্চিত হবে।
শ্রী সিং বিদ্যুৎ কেন্দ্রগুলির জন্য একটি পৃথক পর্যালোচনা বৈঠক করতেও রাজি হন। আমদানির ওপর নির্ভরতা কমিয়ে দেশীয় কয়লা উৎপাদন ও ব্যবহারে জোর দিতে বলেন আধিকারিকদের। কেন্দ্রীয় মন্ত্রী এদিন বৈঠকে বলেন, শক্তি ক্ষেত্রের ক্রমবর্ধমান চাহিদা অর্থনীতির পক্ষে ভালো দিক এবং এটি যথেষ্ঠ উৎসাহজনক। বর্তমান সীমাবদ্ধতাগুলি মোকাবিলা করে শক্তি ক্ষেত্রের চাহিদা বৃদ্ধির সম্ভাবনার দিকেও আধিকারিকদের নজর দিতে নির্দেশ দেন তিনি।
CG/SS/NS
(Visitor Counter : 153
যোগাযোগওতথ্যপ্রযুক্তিমন্ত্রক
কেন্দ্রীয় সরকার ভারতীয় টেলিগ্রাফ অধিকার  আইন ২০২১ সম্পর্কে বিজ্ঞপ্তি জারি করেছে
ডিজিটাল পরিকাঠামো গড়ে তোলার জন্য অধিকারের অনুমতি আদায় সংক্রান্ত প্রক্রিয়া সহজ করা হয়েছে
নতুন দিল্লি, ২২ অক্টোবর, ২০২১
ভারতীয় টেলিগ্রাফ অধিকার  আইন ২০২১ গতকাল  বিজ্ঞপ্তি দিয়ে জারি করা হয়েছে। এই আইনে নামমাত্র ক্ষতিপূরণ এবং অভিন্ন পদ্ধতি সম্পর্কিত বিধি-নিষেধগুলি অন্তর্ভুক্ত করার সংস্থান রয়েছে। ওভার গ্রাউন্ট বা ভূগর্ভস্থ টেলিগ্রাফ লাইন স্থাপনের জন্য এককালীন ক্ষতিপূরণের পরিমাণ প্রতি কিলোমিটারে সর্বোচ্চ এক হাজার টাকা করা হয়েছে। এজন্য রাইট অফ ওয়ে বা অধিকার সম্পর্কিত আবেদনের নথিপত্র যাচাই প্রক্রিয়া সহজ করা হয়েছে। এছাড়াও প্রশাসনিক মাশুল ও ভূগর্ভস্থ টেলিগ্রাফ লাইন স্থাপনের মাশুল বাদে এই লাইন রক্ষণাবেক্ষণ, পরিচালনা, ট্রান্সফার বা স্থানান্তরণের ক্ষেত্রে কোন মাশুল লাগবে না।
ভারতীয় টেলিগ্রাফ আইনে সংশোধনের ফলে সারা দেশে ডিজিটাল পরিকাঠামো গড়ে তোলা ও এধরণের পরিকাঠামোর প্রসারে অধিকার সম্পর্কিত অনুমোদন নেওয়ার প্রক্রিয়া আরও সহজ হয়ে উঠবে। সারা দেশ ব্যাপী এক শক্তিশালী ডিজিটাল পরিকাঠামো গড়ে তুলে গ্রাম ও শহর এবং ধনী ও দরিদ্রের মধ্যে ডিজিটাল ফারাক মেটানো হবে; ই-প্রশাসন ও আর্থিক অন্তর্ভুক্তিকরণ প্রক্রিয়া আরও সম্প্রসারিত হবে; সহজে ব্যবসার অনুকূল পরিবেশ গড়ে উঠবে; সাধারণ মানুষ ও শিল্প সংস্থাগুলির প্রয়োজনীয় তথ্য ও যোগাযোগের চাহিদা পূরণ করা সম্ভব হবে। এমনকি, ডিজিটাল অর্থনীতিতে ভারতের রূপান্তরণের পরিকল্পনা এবং সমাজ ব্যবস্থায় ডিজিটাল পদ্ধতির প্রয়োগের স্বপ্ন বাস্তবায়িত করা সম্ভব হবে।
CG/BD/AS/
(Visitor Counter : 151
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর সঙ্গে ডেনমার্কের প্রধানমন্ত্রী মিসেস মেটে ফ্রেডেরিক্সেন-এর টেলিফোনে কথা
নতুন দিল্লি, ১৪ মে, ২০২০
প্রধানমন্ত্রী শ্রী নরেন্দ্র মোদী আজ টেলিফোনে ডেনমার্কের প্রধানমন্ত্রী মিসেস মেটে ফ্রেডেরিক্সেন-এর সঙ্গে কথা বলেন।
দুই প্রধানমন্ত্রী কোভিড-১৯ মোকাবিলায় নিজ নিজ দেশে গৃহীত পদক্ষেপগুলি নিয়ে আলোচনা করেন। লকডাউন তুলে নেওয়ার ক্ষেত্রে এবং সংক্রমণের সংখ্যা সীমিত রাখায় ডেনমার্কের সাফল্যের প্রশংসা করেন প্রধানমন্ত্রী শ্রী মোদী। দুই নেতাই সহমত প্রকাশ করেন যে, একে অপরের অভিজ্ঞতা থেকে শিক্ষা নিতে ভারত ও ডেনমার্কের বিশেষজ্ঞরা নিরন্তর যোগাযোগ রেখে চলবেন।
দুই প্রধানমন্ত্রী ভারত-ডেনমার্ক সম্পর্ককে আরও নিবিড় করার ব্যাপারে আগ্রহ প্রকাশ করেন। কোভিড পরবর্তী সময়ে দুই দেশ কিভাবে একযোগে কাজ করতে পারে তা নিয়েও দুজনের কথা হয়।
দুই দেশের বিদেশমন্ত্রীদের মধ্যে গত ১২ মে যৌথ কমিশনের বৈঠক সফল ভাবে আয়োজনের জন্য উভয় দেশের প্রধানমন্ত্রীরা একে এপরকে অভিনন্দন জানান।
দুই প্রধানমন্ত্রী স্বাস্থ্য গবেষণা, পরিচ্ছন্ন ও দূষণ মুক্ত শক্তি এবং জলবায়ু পরিবর্তনের মত বিষয়গুলিতে পারস্পরিক সহযোগিতার ব্যাপক সুযোগ রয়েছে বলে স্বীকার করে নিয়ে ভারত ও ডেনমার্কের মধ্যে এক মজবুত কৌশলগত অংশিদারিত্ব গড়ে তোলার অঙ্গিকার করেন।
(CG/BD/AS
প্রধানমন্ত্রীরদপ্তর
রাজমাতা বিজয়রাজে সিন্ধিয়াজির জন্মদিনে প্রধানমন্ত্রীর শ্রদ্ধা নিবেদন
নতুনদিল্লি, ১২ই অক্টোবর, ২০২১
প্রধানমন্ত্রী শ্রী নরেন্দ্র মোদী রাজমাতা বিজয়রাজে সিন্ধিয়াজির জন্মদিনে তাঁর উদ্দেশে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন;
“রাজমাতা বিজয়রাজে সিন্ধিয়াজির জন্মদিনে তাঁকে শ্রদ্ধা জানাই। জনসেবায় তিনি তাঁর জীবন উৎসর্গ করেছিলেন। তিনি ছিলেন দৃঢ়চেতা ও দয়ালু। আজ বিজেপি যে মানুষের আস্থার দল হিসেবে উঠে এসেছে, এর পেছনে রয়েছে রাজমাতাজির মত বড়মাপের মানুষদের অবদান, যারা মানুষের জন্য কাজ করেছেন এবং দলকে শক্তিশালী করে তুলেছেন। “
CG/CB/SFS
(
প্রধানমন্ত্রীরদপ্তর
প্রধানমন্ত্রীর সঙ্গে ফরাসী রাষ্ট্রপতির কূটনৈতিক উপদেষ্টা মিঃ এমমানুয়েল বন-এর সাক্ষাৎ
নতুন দিল্লি, ৮ জানুয়ারি, ২০২১
ফরাসী রাষ্ট্রপতি ইমানুয়েল ম্যাক্রোঁর কূটনৈতিক উপদেষ্টা মিঃ এমমানুয়েল বন আজ প্রধানমন্ত্রী শ্রী নরেন্দ্র মোদী'র সঙ্গে সাক্ষাৎ করেছেন।
সন্ত্রাসবাদ, সাইবার-সুরক্ষা, প্রতিরক্ষা ও কৌশলগত সহযোগিতা সহ ভারত-ফ্রান্সের মধ্যে কৌশলগত অংশীদারিত্ব সম্পর্কে উভয় দেশ যে অগ্রগতি লাভ করেছে সে বিষয়ে সন্তোষ ব্যক্ত করেন প্রধানমন্ত্রী।
উপকূলীয় ও বহুপাক্ষিক সহযোগিতা সহ আঞ্চলিক এবং বিশ্বের বিভিন্ন বিষয়ে দুই দেশের মধ্যে পারস্পরিক সহযোগিতা সম্পর্কে প্রধানমন্ত্রীকে অবহিত করেন মিঃ বন।
রাষ্ট্রপতি ম্যাক্রোঁর সঙ্গে তাঁর সাম্প্রতিক মতবিনিময়ের কথা স্মরণ করেন প্রধানমন্ত্রী এবং ম্যাক্রোঁর সুস্বাস্থ্যের জন্য শুভেচ্ছা জানন। পরিস্থিতি বিবেচনা করে রাষ্ট্রপতি ম্যাক্রোঁকে ভারত সফরের জন্য পুনরায় আহ্বান জানান তিনি।
মিঃ এমমানুয়েল বন গত ৭ জানুয়ারি 'ভারত-ফ্রান্স কৌশলগত বার্তালাপ'এর জন্য ভারত সফরে এসেছেন।
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করলেন রাশিয়ার বিদেশ মন্ত্রী মিঃ সার্গে লভরভ
নয়াদিল্লি, ১৫ জানুয়ারি, ২০২০
রাইসিনা ডায়লগ ২০২০-তে যোগ দিতে রাশিয়ার বিদেশ মন্ত্রী মিঃ সার্গে লভরভ বর্তমানে ভারত সফরে রয়েছেন। এই উপলক্ষে, মিঃ লভরভ আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে এক বৈঠকে মিলিত হন।
বিদেশ মন্ত্রী মিঃ লভরভ তাঁর দেশের রাষ্ট্রপতি মিঃ ভ্লাদিমির পুতিনের শুভেচ্ছা বার্তা প্রধানমন্ত্রী শ্রী মোদীকে জ্ঞাপন করেন। রাষ্ট্রপতি মিঃ পুতিনের শুভেচ্ছা বার্তা উষ্ণতার সঙ্গে গ্রহণ করে, প্রতিদানে প্রধানমন্ত্রী শ্রী মোদী ইংরাজী নববর্ষের রাশিয়ার মানুষের শান্তি ও সমৃদ্ধি কামনা করেন।
প্রধানমন্ত্রী শ্রী মোদী গত ১৩ জানুয়ারি টেলিফোনে রাষ্ট্রপতি পুতিনের সঙ্গে তাঁর বিভিন্ন বিষয়ে বিস্তারিত আলোচনার প্রসঙ্গ উল্লেখ করে দুই দেশের মধ্যে বিগত বছরে বিশেষ ও সুবিধাপ্রাপ্ত কৌশলগত অংশীদারিত্বে অর্জিত অগ্রগতিতে সন্তোষ প্রকাশ করেন।
বিদেশ মন্ত্রী মিঃ লভরভ জানান, আগামী মে মাসে বিজয় দিবসের ৭৫তম বর্ষ পূর্তি উদযাপন অনুষ্ঠানে প্রধানমন্ত্রী শ্রী মোদীর অংশগ্রহণের ব্যাপারে রাশিয়া সফরে রাষ্ট্রপতি পুতিন অত্যন্ত আশাবাদী। এছাড়াও, আগামী জুলাই মাসে ব্রিকস্ এবং সাংহাই সহযোগিতা শীর্ষ সম্মেলনে শ্রী মোদীর অংশগ্রহণের ব্যাপারেও তাঁর দেশ অত্যন্ত আশাবাদী বলে বিদেশ মন্ত্রী ডঃ লভরভ জানান। চলতি বছরে রাষ্ট্রপতি পুতিনের সঙ্গে তাঁর একাধিক সাক্ষাতের বিষয়টিকে স্বাগত জানিয়ে প্রধানমন্ত্রী শ্রী মোদী বলেন, চলতি বছরের শেষ দিকে ভারতে বার্ষিক দ্বিপাক্ষিক শীর্ষ সম্মেলনে রাষ্ট্রপতি মিঃ পুতিনের অংশগ্রহণের বিষয়েও তিনি অত্যন্ত আশাবাদী।
প্রধানমন্ত্রী জানান, ২০১৯ সালে দুই দেশের মধ্যে একাধিক গুরুত্বপূর্ণ বিষয়ে সিদ্ধান্তে পৌঁছনো সম্ভব হয়েছে এবং তার সুফল মিলেছে। তিনি বলেন, ইংরাজী নববর্ষ ২০২০-তে দুই দেশের মধ্যে কৌশলগত অংশীদারিত্বের ২০ বছর পূর্ণ হতে চলেছে। এই বিষয়টিকে বিবেচনায় রেখে প্রধানমন্ত্রী নতুন বছরটিকে ‘বিভিন্ন সিদ্ধান্তের রূপায়ণ বর্ষ’ হয়ে উঠবে বলে প্রত্যয় ব্যক্ত করেন।
বিদেশ মন্ত্রী মিঃ লভরভ একাধিক গুরুত্বপূর্ণ আন্তর্জাতিক ও আঞ্চলিক বিষয়ে রাশিয়ার অবস্থান সম্পর্কে প্রধানমন্ত্রী শ্রী মোদীকে অবহিত করেন।
SSS/BD/SB
(Visitor Counter : 74
বিজ্ঞানওপ্রযুক্তিমন্ত্রক
কিডনি রোগীদের কোভিড-১৯ সংক্রমণের আশঙ্কা বেশি
নয়াদিল্লি, ২০ মার্চ, ২০২০
কোভিড-১৯ মহামারী স্বাস্থ্য ব্যবস্থায় এক অভিনব চ্যালেঞ্জ ছুঁড়ে দিয়েছে। যে সমস্ত রোগীর নিয়মিত হেমোডায়ালিসিস হয়, তাঁদের কাছে এই মহামারী বিশেষ সমস্যার সৃষ্টি করেছে। কিডনি বিকল হওয়া রোগীদের কোভিড-১৯-এ আক্রান্ত হওয়ার সম্ভাবনা বেশি। এ ধরনের রোগীরা কোভিড-১৯ আক্রান্ত হলে বিভিন্ন ধরনের উপসর্গ দেখা দিতে পারে।
অন্যান্য রোগীদের মতো কিডনি বিকল হওয়া রোগীদের বাড়িতে থাকার কোন উপায় নেই। তাই, বড় ঝুঁকির সম্মুখীন হওয়া সত্ত্বেও এই সমস্ত রোগীদের প্রতি সপ্তাহে দুই থেকে তিনবার ডায়ালিসিসের জন্য বাড়ির বাইরে যেতে হয়। এর ফলে, সংশ্লিষ্ট রোগীর থেকে অন্য রোগীদের, পারিবারিক সদস্যদের মধ্যে এমনকি, চিকিৎসাকর্মী ও হাসপাতালের কাজে যুক্ত অন্যান্যদের মধ্যেও কোভিড-১৯-এ আক্রান্ত হওয়ার বিশেষ সম্ভাবনা থেকে যায়। জর্জ ইনস্টিটিউট অফ গ্লোবাল হেলথ ইন্ডিয়ার কার্যনির্বাহী নির্দেশক এবং ইন্টারন্যাশনাল সোসাইটি অফ নেফ্রোলজির সভাপতি অধ্যাপক বিবেকানন্দ ঝা এ বিষয়ে সতর্ক করে দিয়েছেন। অধিকাংশ ক্ষেত্রেই কোভিড-১৯-এর সংক্রামণ কিডনির ওপরও পড়ে। যখন সংক্রমণ অত্যন্ত জটিল হয়, তখন এটি মৃত্যুর অন্যতম কারণ হয়ে দাঁড়ায়।
“নোভেল করোনা ভাইরাস ২০১৯ এপিডেমিক অ্যান্ড দ্য কিডনিজ” শীর্ষক এক সমীক্ষাপত্রে চিন সহ সারা বিশ্বের একদল বিশেষজ্ঞ নেফ্রোলজিস্ট উল্লেখ করেছেন, কিডনি বিকল হওয়া রোগীর ডায়ালিসিস চলছে এমন পরিবারের মধ্যে কোভিড-১৯-এর সংক্রমণ প্রতিরোধে প্রত্যেককে চিকিৎসকরা যে আগাম সতর্কতামূলক ব্যবস্থা অবলম্বন করতে বলেছেন, তা যথাযথ মেনে চলতে হবে। আগাম সতর্কতামূলক এই ব্যবস্থাগুলির মধ্যে রয়েছে দৈহিক তাপমাত্রার ওপর নজর রাখা, ব্যক্তিগতভাবে স্বাস্থ্যবিধি মেনে চলা, বারবার হাত ধোয়ার অভ্যাস করা এবং অসুস্থ হয়ে পড়লে অবিলম্বে চিকিৎসকের পরামর্শ নেওয়া। সমীক্ষার ফলাফল কিডনি ইন্টারন্যাশনাল নামক অগ্রণী জার্নালে প্রকাশিত হয়েছে।
সমীক্ষায় আরও প্রকাশ, ডায়ালিসিসে থাকা কিডনি রোগী যাঁরা কোভিড-১৯-এ আক্রান্ত হয়েছেন বলে সন্দেহ করা হয়েছে, তাঁদের চিকিৎসা সংক্রান্ত নিয়মাবলী কঠোরভাবে মেনে চলতে হবে যাতে অন্যান্য রোগী এবং স্বাস্থ্য পরিষেবার সঙ্গে যুক্ত ব্যক্তিদের মধ্যে সংক্রমণের সম্ভাবনা কম করা যায়। পালন করার মতো নিয়মাবলীগুলি ইন্টারন্যাশনাল সোসাইটি অফ নেফ্রোলজির ওয়েবসাইটে দেওয়া হয়েছে।
CG/BD/DM
(Visitor Counter : 124
জলশক্তি মন্ত্রক
পশ্চিমবঙ্গে জলজীবন মিশন রূপায়ণের অগ্রগতি পর্যালোচনায় জলশক্তি মন্ত্রক; ২০২১-২০২১এ ধার্য লক্ষ্য ৫৫.৫৮ লক্ষের পরিবর্তে কেবল ২.২০ লক্ষ জল সংযোগ দেওয়া হয়েছে, অগ্রগতির দিক থেকে যা হতাশাজনক
নতুন দিল্লি, ৩০শে অক্টোবর, ২০২০
পশ্চিমবঙ্গে জলজীবন মিশন -এর রূপায়ণ ও পরিকল্পনা নিয়ে একটি অন্তর্বর্তীকালীন বৈঠক অনুষ্ঠিত হয়েছে। রাজ্যের আধিকারিকরা এই বৈঠকে জলজীবন মিশনের অগ্রগতির খতিয়ান মিশনের প্রতিনিধিদের কাছে পেশ করেন। পশ্চিমবঙ্গ সরকার ২০২৪-এর মধ্যে ১ কোটি ৬৩ লক্ষ গ্রামীণ পরিবারে পাইপবাহিত জলসংযোগ পৌঁছে দেওয়ার লক্ষ্য পূরণ করা হবে বলে সিদ্ধান্ত নিয়েছে। রাজ্যের ২২টি জেলা, ৩৪১টি ব্লক, ৪১,৩৫৭টি গ্রাম এবং ১ লক্ষ ৭ হাজার জনবসতী রয়েছে। ২০২০-২১-এ ধার্য ৫৫ লক্ষ ৫৮ হাজারের পরিবর্তনে রাজ্যে কেবল ২ লক্ষ ২০ হাজার ক্ষেত্রে পাইপবাহিত জল সংযোগ পৌঁছে দিয়েছে।
পাইপবাহিত জল সংযোগের কাজ সম্পূর্ণ হওয়ার ভিত্তিতে রাজ্য ও কেন্দ্রশাসিত অঞ্চলগুলিকে জলজীবন মিশনের অধীনে কেন্দ্রীয় সরকার অর্থ সহায়তা দিয়ে থাকে। কেন্দ্রীয় সরকারের সম পরিমাণে রাজ্য সরকারও মিশন রূপায়ণে অর্থ বরাদ্দ করে থাকে। ২০২০-২১-এ পশ্চিমবঙ্গের জন্য ১ হাজার ৬১০ কোটি ৭৬ লক্ষ টাকা মঞ্জুর করা হয়। এছাড়াও রূপায়ণের অগ্রগতির ভিত্তিতে উৎসাহ ভাতা হিসেবে অতিরিক্ত অর্থ বরাদ্দ করা হয়ে থাকে। পঞ্চদশ অর্থ কমিশনের অনুদান হিসেবে পশ্চিমবঙ্গ ৪,৪১২ কোটি টাকা পাবে, যার মধ্যে ৫০ শতাংশ খরচ করতে হবে জল এবং স্যানিটেশনের কাজে। এই পর্যালোচনা বৈঠকে মন্ত্রকের পক্ষ থেকে রাজ্যকে কেন্দ্রীয় সহায়তা হারানো এড়াতে বরাদ্দকৃত অর্থ পাওয়ার জন্য ইতিমধ্যেই প্রাপ্ত অর্থের নির্দিষ্ট সময়সীমার মধ্যে সদ্ব্যবহারের অনুরোধ করা হয়। প্রতিটি বাড়িতে জল সংযোগ পৌঁছে দেওয়ার লক্ষ্যে রাজ্য সরকারের প্রচেষ্টায় সবরকম সাহায্যের আশ্বাস দিয়েছে কেন্দ্রীয় সরকার।
দীর্ঘ মেয়াদী ভিত্তিতে পানীয় জল সরবরাহ ব্যবস্থা অব্যাহত রাখতে বর্তমান পানীয় জলের উৎসকে আরও ভালোভাবে সংরক্ষণের প্রয়োজনীয়তার ওপর রাজ্যগুলিকে গুরুত্ব দিতে বলা হয়েছে। এমজিএনআরইরজিএস, জেজেম, এসবিএম , পঞ্চদশ অর্থ কমিশনের অনুদান প্রভৃতি মিলিয়ে প্রাপ্ত অর্থের সদ্ব্যবহার করতে হবে রাজ্যকে। প্রাপ্ত অর্থের সদ্ব্যবহারের জন্য গ্রাম স্তরে স্থানীয় এলাকা উন্নয়ন তহবিল এবং ৫ বছর মেয়াদী একটি ভিলেট অ্যাকশন প্ল্যান প্রস্তুত করা প্রয়োজন। এছাড়াও সাধারণ মানুষকে সচেতন করতে রাজ্যকে প্রয়োজনীয় অভিযান গ্রহণ করতে হবে। কেন্দ্রের পক্ষ থেকে রাজ্যকে আরও বলা হয়েছে, গ্রামীণ মানুষের ক্ষমতায়ণে কার্যকর পরিকল্পনা গ্রহণ করতে হবে যাতে গ্রামের প্রতিটি বাড়িতে পাইপবাহিত জল পৌঁছে যেতে পারে।
পর্যালোচনা বৈঠকে রাজ্যের ৪১,৩৫৭টি গ্রামের মধ্যে ২২.৩১৯টিকে জল সরবরাহের বন্দ্যোবস্ত রয়েছে বলে জানানো হয়। রাজ্যে বিভিন্ন এলাকায় জল দূষণের সমস্যা রয়েছে। যার দরুণ স্থানীয় মানুষ স্বাস্থ্যগত দিক থেকে গুরুতর সমস্যার সম্মুখীন হচ্ছেন। এছাড়াও রাজ্যের আরও ১০টি জেলায় জাপানি এনসেফেলাইটিস এবং অ্যাকিউট এনসেফেলাইটিস সনড্রম-এর মতো ওষুধের সমস্যা রয়েছে, যাতে প্রায় ৪২ লক্ষ ৯৬ হাজার পরিবার আক্রান্ত। এমনকি রাজ্যে মাত্র ২ লক্ষ ৩৪ হাজার পরিবারে জল সংযোগ রয়েছে। রাজ্যের ১,৫৬৬টি আর্সেনিক ও ফ্লুরাইড প্রভাবিত এলাকায় যে জনবসতী রয়েছে সেখানে চলতি বছরের ডিসেম্বরের মধ্যে পাইপবাহিত জল পৌঁছে দেওয়া যেতে পারে। এছাড়াও ১০০ দিনের কর্মসূচীর অঙ্গ হিসেবে অঙ্গনওয়ারি কেন্দ্র, বিদ্যালয় ও অন্যত্র জল সরবরাহ সুনিশ্চিত করতে রাজ্যকে অনুরোধ করা হয়। অঙ্গনওয়ারি কেন্দ্র, পঞ্চায়েত প্রতিষ্ঠান ও বিদ্যালয়ের মতো সরকারি প্রতিষ্ঠানগুলিতে নিরাপদ পানীয় জল সরবরাহের বড় সুযোগ তৈরি হয়েছে। তাই সঠিক উন্নয়নের লক্ষ্যে এই ধরণের প্রতিষ্ঠানগুলিতে পাইপবাহিত জল পৌঁছে দেওয়ার জন্যই জলজীবন মিশনের সূচনা।
CG/BD/SKD
(Visitor Counter : 123
আদিবাসীবিষয়কমন্ত্রক
ভারতীয় উপজাতিদের উৎপাদিত পণ্য বিক্রির পরিধি বিস্তার করেছে ট্রাইফেড
নয়াদিল্লী, ১৬ নভেম্বর, ২০২০
সাম্প্রতিক সপ্তাহে নতুন ধরণের পণ্য মূলত রোগ প্রতিরোধক পণ্য এবং বনাঞ্চলে টাটকা পণ্য ও জৈবিক পণ্য বিক্রির ওপর বিশেষ জোর দিয়েছে ট্রাইফেড। উপজাতি ভিত্তিক ভারতীয় পণ্য বিক্রির জন্য ট্রাইফেড তাদের পণ্য তালিকায় এই নতুন নতুন পণ্য সামগ্রীকে যুক্ত করেছে। এক্ষেত্রে জগদলপুর সেন্ট্রাল জেলের বন্দিদের তৈরি করা পণ্য সামগ্রীকে এর আওতাভুক্ত করা হয়েছে।
ট্রাইফেডের কার্যনির্বাহী অধিকর্তা প্রবীর কৃষ্ণ জানান, উপজাতি ভিত্তিক ভারতীয় পন্য বা ট্রাইবেস ইন্ডিয়া দেশের উপজাতিদের মানোন্নয়নে একাধিক পদক্ষেপ গ্রহণ করেছে। ছত্তিশগড়ের জগদলপুরে কেন্দ্রীয় কারাগারের বন্দিদের সহযোগিতায় আদিবাসীদের হাতে তৈরি শিল্পকর্মগুলিকে বাজারে নিয়ে আসা হয়েছে। এতে তারা আরও বেশি স্বাবলম্বী হতে পারবে। আত্মনির্ভর ভারত গঠনের জন্য এই উদ্যোগ গ্রহণ করা হয়েছে বলেও তিনি জানান। ট্রাইবেস ইন্ডিয়া তাদের তালিকাভুক্ত পণ্যে আওতায় এই নতুন পণ্যগুলিকে অন্তর্ভুক্ত করেছে।
এদিন ট্রাইবেস ইন্ডিয়া নতুন তালিকাভুক্ত পণ্যের সূচনা করে। এই তালিকায় ছত্তিশগড়ের জগদলপুরের কারাগারে আদিবাসী বন্দিদের হাতে তৈরি লক্ষ্মী, গণেশ, দুর্গার মূর্তি রয়েছে। এই মূর্তিগুলি উপহার সমগ্রী হিসেবে ব্যবহার করা যেতে পারে। এর মাধ্যমে কারাগারে উপজাতি বন্দিদের স্বাবলম্বী হতে বিশেষ সাহায্য করবে। ট্রাইবেস ইন্ডিয়া এই ধরণের হস্তশিল্প কলাকে বিশ্বের দরবারে পৌঁছে দিতে একাধিক পদক্ষেপ গ্রহণ করেছে। দেশের ১২৫টি ট্রাইবেস ইন্ডিয়ার বিক্রয় কেন্দ্রে এইসমস্ত নতুন পণ্য বিক্রি করা হচ্ছে। ভোকাল ফর লোকাল এই মন্ত্রকে অঙ্গীকার করে উপজাতিদের জীবনের মানোন্নয়নে, জীবন ও জীবিকা নির্বাহের পথ দেখাতে ট্রাইবেস ইন্ডিয়া এগিয়ে এসেছে। তাদের ই-মার্কেট প্লেসে উপজাতিদের তৈরি করা হস্তশিল্প কলাকে তুলে ধরা হচ্ছে। এর মাধ্যমে সুস্থায়ী ও প্রাচীন ঐতিহ্যশালী ভারতের এক নির্দশনই উঠে এসেছে।
স্বাস্থ্যওপরিবারকল্যাণমন্ত্রক
কোভিড ত্রাণ সম্পর্কে সর্বশেষ তথ্য
নতুন দিল্লি, ২৮ মে, ২০২১
ভারত সরকার আন্তর্জাতিক সহযোগিতা হিসেবে গত ২৭ এপ্রিল,২০২১ থেকে বিভিন্ন দেশের মাধ্যমে কোভিড সংক্রান্ত ত্রাণ সামগ্রী গ্রহণ করেছে। এইসব চিকিৎসা সংক্রান্ত ত্রাণ সামগ্রী দ্রুত বিভিন্ন রাজ্য ও কেন্দ্রশাসিত অঞ্চলে পাঠানো হয়েছে।
এ পর্যন্ত ১৮,০১৬ টি অক্সিজেন কন্সেন্ট্রেটর, ১৯,০৮৫ টি অক্সিজেন সিলিন্ডার, ১৯ টি অক্সিজেন উৎপাদন প্ল্যান্ট, ১৫,২০৬ টি ভেন্টিলেটর/ বাই প্যাপ ছাড়াও, ২৬ মে পর্যন্ত ৭.৭ লক্ষ রেমডিসিভির এবং ১২ লক্ষ ফেভিপিরাভির ট্যাবলেট পাওয়া গেছে।
চিকিৎসা সংক্রান্ত অধিকাংশ সামগ্রী পাওয়া গেছে ২৬ ও ২৭ মে, কানাডা,জার্মানি এবং বাহারিন থেকে। স্বাস্থ্য মন্ত্রকের নেতৃত্বে একটি মনিটরিং কমিটি এ বিষয়ে তদারকির কাজ চালাচ্ছে।
CG/SB
(Visitor Counter : 124
শ্রমওকর্মসংস্থানমন্ত্রক
অসংগঠিত শ্রমিকদের জন্য জাতীয় তথ্য ভান্ডার – ই-শ্রম পোর্টালের ২৬ অগাস্ট সূচনা
নয়াদিল্লি, ২৪ অগাস্ট, ২০২১
কেন্দ্রীয় শ্রম ও কর্মসংস্থান মন্ত্রী শ্রী ভুপেন্দর যাদব আজ ই-শ্রম পোর্টালের লোগো প্রকাশ করেছেন। এই উপলক্ষে আয়োজিত অনুষ্ঠানে মন্ত্রী বলেন, অসংগঠিত শ্রমিকদের জন্য এই পোর্টাল সহায়ক হবে। আমাদের দেশ গড়ার কারিগর, শ্রমযোগীদের জন্য বিভিন্ন উন্নয়নমূলক প্রকল্প যাতে তাঁদের বাড়ির দোরগোড়ায় পৌঁছে দেওয়া যায়, সেই উদ্দেশ্যেই এই তথ্য ভান্ডার গড়ে তোলা হচ্ছে। অনুষ্ঠানে প্রধান প্রধান ট্রেড ইউনিয়নগুলির নেতৃবৃন্দ উপস্থিত ছিলেন। মন্ত্রী তাঁদের জানান, ২৬ অগাস্ট এই পোর্টালটির উদ্বোধন হবে। এর মাধ্যমে লক্ষ লক্ষ অসংগঠিত শ্রমিকের সামাজিক সুরক্ষা নিশ্চিত হবে।
এই অনুষ্ঠানে আসামের ডিব্রুগড় থেকে শ্রম ও কর্মসংস্থান প্রতিমন্ত্রী শ্রী রামেশ্বর তেলি ভিডিও কনফারেন্সের মাধ্যমে যোগ দেন। শ্রী তেলি বলেন, পরিচারক-পরিচারিকা, নির্মাণ কর্মী, পরিযায়ী শ্রমিক সহ অসংগঠিত ক্ষেত্রের কর্মীরা এই প্রকল্পে উপকৃত হবেন। এর মাধ্যমে সঠিক সময়ে সঠিক সুবিধাভোগীর কাছে বিভিন্ন প্রকল্পের সুবিধা পৌঁছে দেওয়া সম্ভব হবে।
অনুষ্ঠানে ট্রেড ইউনিয়নের নেতৃবৃন্দ ই-শ্রম পোর্টালকে সফল করে তুলতে সবধরনের সহযোগিতার আশ্বাস দেন। শ্রী যাদব মূল্যবান মতামত দেওয়ার জন্য তাঁদের ধন্যবাদ জানান। অসংগঠিত শ্রমিকদের এই পোর্টালে নাম নথিভুক্তকরণ, তৃণমূল স্তরে বিভিন্ন সুযোগ-সুবিধা পৌঁছে দেওয়া নিশ্চিত করতে ট্রেড ইউনিয়নগুলির গুরুত্বপূর্ণ ভূমিকার কথা তিনি উল্লেখ করেন। বৈঠকে কেন্দ্রীয় শ্রম ও কর্মসংস্থান মন্ত্রী উপস্থিত নেতৃবৃন্দের হাতে ৭২তম স্বাধীনতা দিবসে শ্রম মন্ত্রকের ট্যাবলোর একটি ছবি উপহার হিসেবে তুলে দেন।
CG/CB/SB
(Visitor Counter : 494
রেলমন্ত্রক
রেল মন্ত্রক ১২৩১১/১২৩১২ হাওড়া-কালকা মেলের নাম ‘নেতাজী এক্সপ্রেস’ করার অনুমোদন দিয়েছে
নয়াদিল্লী, ২০ জানুয়ারি, ২০২১
রেল মন্ত্রক ১২৩১১/১২৩১২ হাওড়া-কালকা মেলের নাম ‘নেতাজী এক্সপ্রেস’ হিসবে নামকরণ করেছে।
এটি লক্ষ্যণীয় যে হাওড়া-কালকা মেল খুব জনপ্রিয় এবং ভারতীয় রেলের অন্যতম পুরনো ট্রেন। এই হাওড়া-কালকা মেলটি দিল্লী হয়ে হাওড়া  এবং কালকা এর মধ্যে চলাচল করে।
প্রধানমন্ত্রীরদপ্তর
সেরা পর্যটন গ্রাম প্রতিযোগিতায় সকলকে অংশ নেওয়ার আহ্বান প্রধানমন্ত্রীর
নয়াদিল্লি, ২১ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী সকলকে বিশেষ করে যুব সম্প্রদায়কে সেরা পর্যটন গ্রাম প্রতিযোগিতায় অংশ নেওয়ার আহ্বান জানিয়েছেন। পর্যটন মন্ত্রক সেরা পর্যটন গ্রাম প্রতিযোগিতা শুরু করতে চলেছে।
এই প্রতিযোগিতার মূল উদ্দেশ্য স্থানীয় কলা, সংস্কৃতি এবং জীবনশৈলীকে সংরক্ষিত করা ও এগুলির প্রতি উদ্যোগী গ্রামগুলিকে সম্মান জানানো।
পর্যটন মন্ত্রকের এক ট্যুইটের জবাবে প্রধানমন্ত্রী তাঁর ট্যুইটে বলেন;
“আমি আপনাদের সকলকে বিশেষ করে দেশের যুব সম্প্রদায়কে ভারতের বিশেষ পর্যটন ক্ষমতা তুলে ধরার জন্য এই উদ্যোগে অংশ নেওয়ার আহ্বান জানাই। https://www.rural.tourism.gov.in/best-rural-village-competition.html”
PG/PM/NS
(
বিজ্ঞানওপ্রযুক্তিমন্ত্রক
বিজ্ঞান গবেষণায় যুবমনকে আকৃষ্ট করতে, আইআইএসএফ ২০২০আয়োজিত নব্য বিজ্ঞানীদের সম্মেলন এক অনন্য অনুষ্ঠান। বিজ্ঞান মনস্কদের বিভিন্ন ক্ষেত্রে উৎসাহিত করতে এই অনুষ্ঠান বিশেষ ভূমিকা নেবে বলে মন্তব্য করেছেন ডা: সি.এম. জয়
ইন্ডিয়া সায়েন্স চ্যানেল আইআইএসএফ ২০২০,আলোচনা সরাসরি সম্প্রচারের উদ্যোগ নিয়েছে
আকাশবাণী,গোরক্ষপুর বিশ্ববিদ্যালয় এবং আরও বহু বিজ্ঞান জনমুখী সংস্থা এই অনুষ্ঠানের প্রচারের দায়িত্ব পালন করেছে
নতুন দিল্লী, ২০শে ডিসেম্বর, ২০২০
বৃহত্তম বিজ্ঞান উৎসব,ভারত আন্তর্জাতিক বিজ্ঞান উৎসব,ভার্চুয়াল মাধ্যমে অনুষ্ঠিত হতে চলেছে। এই উৎসবে, বিভিন্ন ধরনের ৪১ টি ভাবনার অনুষ্ঠান হতে চলেছে। প্রতিটি ভাবনার সঙ্গেই সমাজ এবং সাধারন মানুষের সরাসরি যোগ রয়েছে। যুব গবেষক এবং বিজ্ঞানীরা এই বিজ্ঞান উৎসবের মূল অংশগ্রহণকারী। যুব বিজ্ঞানীদের সম্মেলন এর একটি অংশ। জাতীয় উন্নয়নে ,জীবন যাত্রার মানোন্নয়নে বিজ্ঞান এবং প্রযুক্তির ব্যবহার বিষয়ে অংশগ্রহণকারীরা আলোচনা করবেন ।
যুব বিজ্ঞানীদের বড়ো সংখ্যায় অংশগ্রহণ এবং তাদের চিন্তা ভাবনা তুলে ধরতে সম্প্রতি তামিলনাড়ুর কারাইকুদির সিএসআইআর-সিইসিআরআই অনলাইনে একটি প্রচার মূলক অনুষ্ঠানের আয়োজন করে।
এই অনুষ্ঠানে স্বাগত ভাষণ দেন সিএসআইআর-সিইসিআরআইয়ের বিজ্ঞানী ডক্টর.এম.কথিরেসন। সভাপতির ভাষণে সংস্থার নির্দেশক ডক্টর .এন.কালাইসেলভী,মূল বিজ্ঞানের গুরুত্ব বিষয়ে জোর দেন। অনুষ্ঠানের প্রধান অতিথি বেঙ্গালুরুর ইন্ডিয়ান ইনস্টিটিউট অফ সায়েন্স এর অধ্যাপক ই.অরুণান ভাষণ দেন।
অনুষ্ঠানে সিএসআইআর-সিইসিআরআইয়ের তিন জন যুব বিজ্ঞানী ভাষণ দেন। এই তিন বিজ্ঞানী হলেন,ডক্টর জি.শ্রীধর,ডক্টর ভি.সরন্যন,ডক্টর পি.তামিলারাসান। এই অনুষ্ঠানে সংস্থার বড়ো সংখ্যক ছাত্রছাত্রী,অধ্যাপক,গবেষক এবং বিজ্ঞানীরা যোগ দেন।
পাশাপাশি,এর্নাকুলামের ফিল্ড আউটরিচ ব্যুরো,কেরালার প্রেস ইনফরমেশন ব্যুরো,থিরুভানন্থপুরমের সিএসআইআর-এনআইআইএসটি,বিজ্ঞান ভারতী এবং এর্নাকুলামের সেন্ট টেরেসা কলেজের প্রাণিবিদ্যা বিভাগ যৌথ ভাবে, স্নাতক স্তরের ছাত্রছাত্রীদের জন্য ভারত আন্তর্জাতিক বিজ্ঞান উৎসবের প্রচারে অনুষ্ঠান সংগঠিত করে।১০০ জনের বেশি ছাত্রছাত্রী এই অনুষ্ঠানে অংশগ্রহণ করেন।
বিজ্ঞান ভারতীর প্রতিনিধি ডক্টর সি.এম.জয়,আইআইএসএফের লক্ষ্য ও উদ্দেশ্য তুলে ধরেন।
আইআইএসএফ ২০২০,অপর একটি প্রচারমূলক অনুষ্ঠান আয়োজন করে রাজস্থানের ভিভা। যৌথ ভাবে আয়োজন করে জয়পুরের এস এস জৈন সুবোধ গার্লস কলেজ,জয়পুরের জয়তী বিদ্যাপীঠ ওমেন্স ইউনিভার্সিটি,লোকসমনগড় মোড ইউনিভার্সিটি,জয়পুরের মহারানী কলেজ এবং জয়পুরের সেন্ট ওয়িল্ফ্রেদ পি জি কলেজ।
ভারত আন্তর্জাতিক বিজ্ঞান উৎসবের সঙ্গে জড়িত বিজ্ঞানী,বিশেষজ্ঞ এবং সংগঠকদের সঙ্গে একাধিক আলোচনার আয়োজন করে জাতীয় বিজ্ঞান চ্যানেল,'ইন্ডিয়া সায়েন্স'। এই চ্যানেলটি বিজ্ঞান প্রসারের ক্ষেত্রে ভারত সরকারের একটি উদ্যোগ।
আকাশবাণীর পক্ষ থেকে আইআইএসএফ ২০২০ বিষয়ে একাধিক বিশেষজ্ঞ ব্যক্তির সঙ্গে আলোচনা করা হয়। যার মধ্যে উল্লেখযোগ্য হলেন,বিজ্ঞান ভারতীর জাতীয় সচিব শ্রী জয়ন্ত সহস্রবুদ্ধে,ভারত সরকারের ভূ বিজ্ঞান মন্ত্রকের বিজ্ঞানী ডক্টর গোপাল লিয়েঙার প্রমুখ।
লোক বিজ্ঞান পরিষদের পক্ষ থেকেও অপর একটি প্রচারমূলক অনুষ্ঠানের আয়োজন করা হয়। এই অনুষ্ঠানের মূল বক্তা ছিলেন আইজিএনওইউয়ের নির্দেশক ডক্টর ওম প্রকাশ শর্মা।
দীন দয়াল উপাধ্যায় গোরক্ষপুরের পক্ষ থেকেও এই উৎসবের বিষয়ে জানাতে ভার্চুয়াল মাধ্যমে প্রচার অনুষ্ঠান করা হয়।
প্রতিরক্ষামন্ত্রক
প্রতিরক্ষা সামগ্রী উৎপাদনের গুরুত্বপূর্ণ উদ্যোগগুলির ওপর নজরদারির জন্য ড্যাশবোর্ডের সূচনা করলেন প্রতিরক্ষামন্ত্রী শ্রী রাজনাথ সিং
নয়াদিল্লি, ২৬ জুলাই, ২০১৯
প্রতিরক্ষা দপ্তরের বিভিন্ন উদ্যোগ এবং কর্মসূচির ওপর যথাযথ নজরদারির জন্য প্রতিরক্ষা মন্ত্রী শ্রী রাজনাথ সিং আজ ওই মন্ত্রকের একটি ড্যাশবোর্ড ব্যবস্হার সূচনা করলেন।
দপ্তরের প্রতিরক্ষা সর়ঞ্জাম উৎপাদন শাখার সচিব ডঃ অজয় কুমার ওই অনুষ্ঠানে এই নতুন উদ্যোগের বিষয়ে সকলকে বিস্তারিত জানান। তিনি বলেন, এই ব্যবস্হার ফলে বিভিন্ন প্রতিরক্ষা সরঞ্জামের রপ্তানী সহ প্রতিরক্ষা সর়ঞ্জাম উৎপাদনের বিভিন্ন গুরুত্বপূর্ণ ধাপ, সেগুলির সত্ত্বাধিকার এবং মিশন রক্ষা জ্ঞান শক্তির বিষয়ে নজরদারি চালানো সম্ভব হবে। এই ড্যাশবোর্ড ব্যবহারকারীদের জন্য একটি সুবিধাজনক ব্যবস্হা যেখান থেকে মেক ইনি ইন্ডিয়া কর্মসূচির আওতায় প্রতিরক্ষা ক্ষেত্রে বিভিন্ন স্টার্ট-আপ প্রকল্প, উত্তরপ্রদেশ এবং তামিলনাড়ুর প্রতিরক্ষা করিডরে বিনিয়োগের পরিমাণ ও প্রতিরক্ষা গোয়েন্দা তৎপরতার বিষয়ে সহজেই জানা যাবে।
www.ddpdashboard.gov.in এই পোর্টাল থেকে জনসাধারণও বিভিন্ন তথ্য পাবেন। কিছু কিছু তথ্য প্রকাশের ক্ষেত্রে অবশ্য নিয়ন্ত্রণ করা হবে।
এই অনুষ্ঠানে প্রতিরক্ষা দপ্তরের প্রতিমন্ত্রী শ্রী শ্রীপাদ যশো নায়েক এবং মন্ত্রকের উচ্চপদস্হ আধিকারিকরা উপস্হিত ছিলেন।
CG/CB/NS
(Visitor Counter : 86